Lenna Kuurmaa

Lenna Kuurmaa (sündinud 26. septembril 1985 Tallinnas) on eesti poplaulja ja näitleja. 

Ta sai tuntuks rahvusvahelist karjääri teinud ansambli Vanilla Ninja lauljana. Selle ansambli koosseisus esindas ta Eurovisiooni lauluvõistlusel Šveitsi (2005).

Elukäik
Ta on õppinud Tallinna 54. Keskkoolis saksa keele süvaõppeklassis. Juba koolipõlves musitseeris ta ansamblis. Ta kuulus kooli korvpallinaiskonda ning osales võimlemis-, ujumis- ja kergejõustikuvõistlustel. Ta on õppinud ka Nõmme Muusikakoolis viiulit.

Laulmist hakkas Lenna Kuurmaa nelja-aastaselt õppima Eesti Televisiooni laste laulustuudios, kus laulis ühtlasi eri vanuseastmete koorides kokku 12 aastat ja solistina hiljemgi.

ETV laste- ja tütarlastekooriga osales ta paljudel rahvusvahelistel lauluvõistlustel. Kuurmaa on laulnud muusikalides "Kuningas ja mina" ning "Helisev muusika".  

16-aastaselt hakkas ta laulma muusikaprodutsent Sven Lõhmuse asutatud popansamblis Vanilla Ninja. Koolis saadud saksa keele süvaõppest oli tal palju kasu siis, kui Vanilla Ninja kolis Saksamaale, esines ja tegi seal stuudiotööd ning hakkas mujalgi Euroopas kontserte andma.Lenna Kuurmaa: kuni bändi hakkasin tegema, olin väga hea õpilane ERR Eeter, 03.11.2025.

2009. aastal töötas ta osalise tööajaga Tallinna Laste Turvakeskuses."Kes? Mis? Kus?". 2010, lk 125

Plaaninud juba 2011. aastal kunagi perega Setomaale talu pidama minna,Lenna Kuurmaa: maaelus on mingi teistmoodi vabastav võlu ERR Eeter, 06.12.2024. ostis ta koroonapandeemia ajal koos näitlejast elukaaslase Lauri Mäesepaga seal Obinitsa küla lagunenud kirik-koolimaja. Selle baasil rajasid nad Ilmaveere elamuskeskuse, mis hõlmab ka restorani ja hotelli. Ettevõtmise käiku on dokumenteeritud tõsielusarjas "Lenna ja Lauri Ilmaveerel" (2024-2025), mida on näidatud nii telekanalis Kanal 2 kui ka Telia Inspiras.Heleriin Tamm. Intervjuu: Lenna Kuurmaa ja Lauri Mäesepp jagavad lähemalt põnevast projektist Setomaal Digitark, 31.03.2024.Kadi-Maarja Võsu. Setomaal, järgmisel suurel laval Saksamaal, kolmandal vokalistiks rahvusvahelises koostöös Sky.ee, 13.09.2024.

Tal on ilmunud mitu soolosinglit ("Saatus naerdes homse toob", "Sellel ööl", "Rapunzel" jt). 2010. aasta mai lõpus ilmus tema debüütalbum "Lenna" ja 2013. aasta lõpus album "Teine".

Ajakirja Kroonika lugejad valisid Lenna Kuurmaa 2006. ja 2008. aastal seksikaimaks naiseks. 

Töö ja looming
Muusika
pisi|Vanilla Ninja (Piret Järvis, Lenna Kuurmaa, Katrin Siska) Eurolaul 2007

Lenna Kuurmaa osales 1993. aastal Eesti Televisiooni saates "Laulukarussell".

2002. aastal võttis ta osa konkursist "Fizz Superstar", kus jõudis 15 veerandfinalisti hulka. Sellega jäi ta silma plaadifirmale TopTen ja nii ta Vanilla Ninjasse valitigi.

Ansambli Vanilla Ninja koosseisus esindas ta Šveitsi 2005. aasta Eurovisiooni lauluvõistlusel.

2006. aastal oli Kuurmaa "Laulukarusselli" 7–9-aastaste vanuserühma võistluse saatejuht. 

2007. aasta jaanuaris esines ta 2006. aasta R2 Aastahiti galakontserdil Unistuste Bändi koosseisus, esitades Justin Timberlake'i loo "Sexyback".

24. veebruaril 2007 esines Kuurmaa Tartus Eesti Vabariigi iseseisvuspäeva vastuvõtul."Kes? Mis? Kus?". 2008, lk 100–101

2007. aasta sügisel osales ta saatesarja "Kaks takti ette" eelžüriis."Kes? Mis? Kus?". 2008, lk 421

20. augustil 2008 esitas ta Eesti hümni Eesti-Malta jalgpalli sõpruskohtumiselEesti hümni esitab Lenna Kuurmaa Soccernet.ee, 14.08.2008. ja 12. augustil 2009 Eesti-Brasiilia jalgpallikohtumisel.Eesti - Brasiilia mängul esitab Eesti hümni Lenna Kuurmaa Eesti Päevaleht, 06.08.2009.

2015. aasta sügisel võistles ta TV3 meelelahutussaates "Su nägu kõlab tuttavalt".

2017. aasta noorte laulu- ja tantsupeol esitas Lenna Kuurmaa solistina ka peo nimilugu "Mina jään".

Eurovisiooni lauluvõistluse Eesti eelvoor
pisi|Lenna Kuurmaa Tallinnas Raekoja platsil (2012)
 2007. aasta Eurovisiooni lauluvõistluse Eesti eelvoorus ehk võistlusel Eurolaul 2007 osales ainult 10 laulu, mille Eesti Televisioon oli tellinud otse valitud autoritelt. Elmar Liitmaa laulu "Birds of Peace" sõnade autorid olid Lenna Kuurmaa ja Piret Järvis, laulu esitas ansambel Vanilla Ninja. Laul sai neljanda koha.
 2010. aasta Eesti Laulu võistlusel sai Lenna Kuurmaa esitatud laul "Rapunzel" (autor Vaiko Eplik) teise koha. 
 2012. aastal sai tema esitatud laul "Mina jään" (autorid Mihkel Raud ja Lenna Kuurmaa) samuti teise koha. 
 2014. aastal sai tema esitatud laul "Supernoova" (autor Mihkel Raud) neljanda koha. 
 2017. aastal sai tema esitatud laul "Slingshot" (autorid Lenna Kuurmaa, Nicolas Rebscher, Michelle Leonard) kaheksanda koha.'
 2026. aastal võtab osa Lenna Kuurmaa koos oma bändi Vanilla Ninjaga Esindades eestit eurovisiooni lauluvõistlusel lauluga "Too epic to be true"

Muusikasalvestised
+AastaAlbumVäljaandja2010"Lenna"Mortimer Snerd2013"Teine"Raud Meedia OÜ2018"3X"Made In BalticsSingel2007"Saatus naerdes homse toob"2010"Sellel ööl"2009"Rapunzel"2012"Mina jään""Naked Harbour"Jeahbeibe Oy2017"Slingshot"Janedoe Music"Dance Alone"Janedoe Music"Varjud" (koos Trafficuga)Downtown2018"Kolm korda"Made In Baltics"Keeruta" (koos Nubluga)Made In Baltics2020"Uues valguses" (koos Tanel Padariga)Padar Production

Filmi- ja telesarjarollid
 2007 – Maya, "Kuhu põgenevad hinged" (režissöör Rainer Sarneti mängufilm)
 2010 – Lili, "Kelgukoerad" (Kanal 2 telesari)
 2008-2009 – Angela, "Kodu keset linna" (TV3 telesari)
 2011 – Lenna, "Täitsa lõpp!" (Kinobussi talgufilm)
 2011 – Laulja, "IT-planeet" (TV3 telesari)
 2011 – Usuõde, "Kormoranid ehk Nahkpükse ei pesta" (Andres Maimiku ja Rain Tolgi mängufilm)
 2012 – Pille, "Üksik saar" ("Odinokiy ostrov") (Peeter Simmi mängufilm)
 2012 – Viivi, "Vuosaari" (Aku Louhimiehe mängufilm)
 2013 – Anna, "8-pallo" (Aku Louhimiehe mängufilm) 
 2017 – Ramilda, "Kättemaksukontor" (TV3 telesari)
 2023 – Lenna (hääl), "Tähtsad ninad" (Ingomar Vihmari mängufilm)
 2024-2025 – "Lenna ja Lauri Ilmaveerel" (tõsielusari)

Tunnustus 
 2024 – Setomaa valla ettevõtlusauhind (Obinitsa endisest kool-kiriku hoonest ümber ehitatud Ilmaveere sündmus- ja majutuskeskuse loomise eest)

Isiklikku
Lenna Kuurmaa lapsepõlv möödus Tallinnas Mustamäel. 

Kooselust kitarrist Robert Vaiglaga"Kes? Mis? Kus?". 2010, lk. 470 on tal kaks tütart (sündinud 2013 ja 2015). 

2021. aastal abiellus ta näitleja Lauri Mäesepaga. Paaril on kaks ühist poega (sündinud 2020 ja 2025).Palju õnne! Laulja Lenna Kuurmaa tõi ilmale neljanda lapse. kroonika.delfi.ee, 11. mai 2024 

Lenna Kuurmaa on jalgpallifänn. Koolipõlves oli ta oma kooli tüdrukute jalgpallivõistkonnas ründaja. Ta on mitu korda esitanud Eesti jalgpallikoondise mängu eel Eesti hümni ning toetanud 2025. aastal jalgpalliliidu presidendiks kandideerinud Ragnar Klavanit tema valimiskampaanias.Helen Heidemann. Klõps | Hoiab pöialt! Lenna Kuurmaa toetab vutikampaanias oma kuulsat ekspeikat Kroonika/Delfi, 24.04.2025.

Vaata ka
XII noorte laulu- ja tantsupidu

Viited

Välislingid






Kategooria:Eesti muusikud
Kategooria:Eesti näitlejad
Kategooria:Vanilla Ninja
Kategooria:Sündinud 1985